ສານອອສເຕຣເລຍ ລົບລ້າງ ການໃຫ້ປະກັນໂຕຜູ້ສາວ ຂອງຄົນຈັບຕົວປະກັນ ທີ່ຊິດນີ
ນາງ Droudis ຜູ້​ສາວຂອງນາຍ Man Haron Monis ທີ່​ຖືກ​ຍິງ​ຕາຍ ​ໃນ​ສັບປະດາ​ແລ້ວ​ນີ້ ໄດ້ຖືກກ່າວຫາ ຖານຮ່ວມກັນ ທຳການຄາດຕະກຳ ເມຍເກົ່າຂອງນາຍ Monis.
ສານອອສເຕຣເລຍແຫ່ງນຶ່ງ ໄດ້ລົບລ້າງການອະນຸຍາດໃຫ້ ປະກັນໂຕຜູ້ສາວຂອງຜູ້ຊາຍທີ່ເກີດໃນອີຣ່ານຄົນນຶ່ງ ທີ່ທຳ ການໂຈມຕີທີ່ຍັງຜົນໃຫ້ມີຜູ້ຄົນເສຍຊີວິດ ໃນຮ້ານອາຫານ ແຫ່ງນຶ່ງ ໃນນະຄອນຊິດນີໃນສັບບປະດາແລ້ວນີ້ ນາງ Amirah Droudis ເປັນຜູ້ສາວຂອງນາຍ Man Haron Monis ທີ່ຖືກຍິງຕາຍໃນສັບປະດາແລ້ວນີ້ ເວລາພວກຕຳຫຼວດ ທີ່ຕິດອາວຸດໜັກບຸກຖະລົ່ມເຂົ້າໄປໃນຮ້ານອາຫານ ບ່ອນທີ່ຜູ້ ກ່ຽວໄດ້ຈັບຜູ້ຄົນ 17 ຄົນໄວ້ເປັນຕົວປະກັນ ດົນກວ່າ 16ຊົ່ວ ໂມງ ຊຶ່ງມີຕົວປະກັນ 2 ຄົນ ເສຍຊີວິດໃນເຫດການດັ່ງກ່າວ ນາງ Droudis ໄດ້ຖືກປ່ອຍເປັນອິດສະລະຫຼັງຈາກສານອະນຸ ຍາດໃຫ້ປະກັນໂຕອອກມາ ຫຼັງຈາກນາງຖືກກ່າວຫາ ຖານທຳ ການຄາດຕະກຳເມຍເກົ່າຂອງນາຍ Monis ອົງການຂ່າວ AP ລາຍງານຂ່າວວ່າ ເມຍເກົ່າຂອງນາຍ Monis ຖືກແທງຕາຍ ແລະຖືກໄຟເຜົາ ນາຍ Monis ໄດ້ຖືກກ່າວຫາ ຖານເປັນຜູ້ສົມຮູ້ຮ່ວມຄິດໃນການຄາດຕະກຳພັນລະຍາ ເກົ່າຂອງຕົນ ລາວຍັງປະເຊີນໜ້າກັບຂໍ້ກ່າວຫາຫຼາຍກວ່າ 40 ກະໂທງ ຖານລວນລາມທາງເພດ ແລະຂໍ້ຫາຖານກະທຳອະນາຈານ ລາມົກ ລາວໄດ້ຫຼົບໜີເຂົ້າໄປອາໄສຢູ່ໃນອອສເຕຣເລຍ ເມື່ອ 2 ທົດສວັດກ່ອນ ໂດຍກ່າວອ້າງ ວ່າລາວຖືກປະຫັດປະຫານຢູ່ໃນອີຣ່ານນັ້ນ ສື່ມວນຊົນໄດ້ເອີ່ຍເຖິງຜູ້ກ່ຽວ ວ່າ  ໂດຍອີງໃສ່ການປະຕິບັດຕ່າງໆ ນອກສາສະໜາອິສລາມ ທີ່ລາວອ້າງວ່າ ຕົນເປັນນັກຊ່ຽວຊານ ຮວມທັງດ້ານໂຫລາສາດ ດ້ານການຄຳນວນ ແລະເວດມົນຄາຖາ